షి టీమ్స్

షి టీమ్స్ ను తెలంగాణ రాష్ట్రంలోని మహిళల రక్షణ, భద్రతకోసం తెలంగాణ ప్రభుత్వం ఏర్పాటుచేసింది. విద్యార్థినులపై వేధింపులు, మహిళల పట్ల అసభ్యకరంగా ప్రవర్తించే పోకిరీలను అరెస్టు చేసి చట్ట ప్రకారం శిక్షించడం, ఈవ్‌టీజర్ల తల్లిదండ్రులను పోలీస్‌ స్టేషన్‌కు పిలిపించి వారి సమక్షంలో కౌన్సిలింగ్‌ ఇవ్వడం,  మళ్లీ పట్టుబడితే నిర్భయ కేసును నమోదు చేయడం షీ టీమ్స్ ముఖ్య నిర్వహణ.

ప్రారంభం 
ఈ షి టీమ్స్ భద్రత, ఆరోగ్యం, పర్యావరణ రక్షణకు తోడు నిలుస్తాయి. దీనిని 2014, అక్టోబరు 24న 2014 ముఖ్యమంత్రి కల్వకుంట్ల చంద్రశేఖరరావు ప్రారంభించారు. హైదరాబాదు నగర అదనపు కమిషనర్ స్వాతి లక్రా దీనికి నేతృత్వం వహిస్తున్నారు.

షి టీం 
నగరంలో 100 షి బృందాలను, ఒక్కో బృందంలో ఐదుగురు మహిళా పోలీసులను నియమించారు. సాధారణ డ్రెస్‌లోనే ఉండే షి టీమ్స్ సభ్యులు నగరంలోని పలుచోట్ల ఉంటూ, మహిళలను వేధింపులకు గురి చేసిన వారిని తక్షణమే అదుపులోకి తీసుకుంటారు.

ఫలితాలు - విస్తరణ 
షీ టీమ్స్ వచ్చిన తరువాత హైదరాబాద్ నగరంలో మహిళలపై జరిగే దాడులు 20శాతం తగ్గాయి. దాంతో షి టీమ్స్ విభాగాన్ని ప్రతి జిల్లాకు విస్తరించారు.  తెలంగాణ మొత్తంగా 200 షి టీమ్స్ పనిచేస్తున్నాయి. మహిళల కోసం 24 గంటల హెల్ప్‌డెస్క్, 181 టోల్‌ఫ్రీ నంబర్ అందుబాటులో ఉంది.

మూలాలు

బయటి లంకెలు
 Official site
తెలంగాణ ప్రభుత్వం
తెలంగాణ ప్రభుత్వ ఆవిష్కరణలు